               EURÓPAI BIZOTTSÁG
            Brüsszel, 2018.10.4.
            COM(2018) 669 final
            2018/0340(NLE)
            Javaslat
            A TANÁCS HATÁROZATA
            a tagállamok által az Európai Fejlesztési Alapba fizetendő, a 2018. évi harmadik részletet is magában foglaló pénzügyi hozzájárulásról

               INDOKOLÁS

               1.A JAVASLAT HÁTTERE

               •A javaslat indokai és céljai

                  A javaslat a tagállamok által 2018-ban az Európai Fejlesztési Alapba (a továbbiakban: EFA) fizetendő pénzügyi hozzájárulás harmadik részletéről szóló tanácsi határozattervezetre vonatkozik.

                  A 11. EFA-t és a többi még nyitva lévő EFA-alapot (8., 9. és 10. EFA) a következő szabályok szerint igazgatják:

                  – Az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti jelenlegi partnerségi megállapodás (a továbbiakban: AKCS–EU partnerségi megállapodás) legutóbb módosított változata
                     1
                  .

                  – Belső megállapodás az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról
                     2
                   (a továbbiakban: a 11. EFA-ra vonatkozó belső megállapodás).

                  – A Tanács (EU) 2015/323 rendelete a 11. Európai Fejlesztési Alapra alkalmazandó pénzügyi szabályzatról
                     3
                   (a továbbiakban: a 11. EFA-ra alkalmazandó pénzügyi szabályzat).

                  A fent említett dokumentumok a tagállamoknak az EFA-költségvetés pénzügyi támogatására irányuló, többéves kötelezettségvállalásait tartalmazzák. A 11. EFA-ra alkalmazandó pénzügyi szabályzat arról rendelkezik, hogy a tagállamoknak előre meghatározott pénzügyi kötelezettségvállalások alapján rendszeresen hozzá kell járulniuk az EFA költségvetéséhez. A rendszeres hozzájárulásokra technikai jellegű tanácsi határozatok útján kerül sor, melyek a korábban eldöntött pénzügyi hozzájárulásokat hajtják végre.

                  Ezért az indokolás bizonyos fejezetei nem alkalmazandók a rendszeres hozzájárulás-lehívásokra, mint például erre.

               •Összhang a szabályozási terület jelenlegi rendelkezéseivel

                  Lásd az 1. pontot. A javaslat indokai és céljai

               •Összhang az Unió egyéb szakpolitikáival

                  Lásd az 1. pontot. A javaslat indokai és céljai

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A belső megállapodás 7. cikke
                     4
                   értelmében a tagállamok által a 11. EFA-ba befizetendő hozzájárulásokat minősített többséggel elfogadott tanácsi határozat útján kell jóváhagyni.

                  A 11. EFA-ra alkalmazandó pénzügyi szabályzat 21. cikkének (7) bekezdésével összhangban a fenti összegek tekintetében minden esetben külön meg kell határozni a Bizottság, illetve az Európai Beruházási Bank (a továbbiakban: EBB) által kezelt összeget.

                  Az EBB a 11. EFA-ra alkalmazandó pénzügyi szabályzat 52. cikkével összhangban megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

                  A 11. EFA-ra alkalmazandó pénzügyi szabályzat 22. cikkének (1) bekezdésével összhangban a hozzájárulások lehívása során először a korábbi EFA-k rendelkezésre álló összegeit kell felhasználni egymás után. A Bizottság esetében az összes forrást felhasználták a korábbi EFA-kból, így az e javaslatban szereplő lehívások a 11. EFA összegeire vonatkoznak.

                  A 11. EFA-ra alkalmazandó pénzügyi szabályzat 21. cikkének (5) bekezdése szerint a Tanács legkésőbb 21 naptári nappal a bizottsági javaslat benyújtását követően határoz erről a javaslatról.

                  A 11. EFA-ra alkalmazandó pénzügyi szabályzat 23. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét határidőre nem fizetik be, az érintett tagállamnak a be nem fizetett összeg után kamatot kell fizetnie; a kamat fizetésére vonatkozó rendelkezéseket ugyanaz a cikk részletezi.

               •Szubszidiaritás (nem kizárólagos hatáskör esetén)

                  Lásd az 1. pontot. A javaslat indokai és céljai

               •Arányosság

                  Lásd az 1. pontot. A javaslat indokai és céljai

               •A jogi aktus típusának megválasztása

                  Lásd az 1. pontot. A javaslat indokai és céljai

               2018/0340 (NLE)

               Javaslat

               A TANÁCS HATÁROZATA

               a tagállamok által az Európai Fejlesztési Alapba fizetendő, a 2018. évi harmadik részletet is magában foglaló pénzügyi hozzájárulásról

               AZ EURÓPAI UNIÓ TANÁCSA,

               tekintettel az Európai Unióról szóló szerződésre és az Európai Unió működéséről szóló szerződésre,

               tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra
                  5
                (a továbbiakban: belső megállapodás) és különösen annak 7. cikke (2) bekezdésére,

               tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre
                  6
                (a továbbiakban: a 11. EFA-ra alkalmazandó pénzügyi szabályzat) és különösen annak 21. cikke (2) bekezdésére,

               tekintettel az Európai Bizottság javaslatára,

               mivel:

               (1)A 11. EFA-ra alkalmazandó pénzügyi szabályzat 21. cikkének (5) bekezdésében meghatározott eljárás alapján a Bizottság 2018. október 10-ig javaslatot terjeszt elő, amelyben feltünteti a) a 2018. évre vonatkozó hozzájárulás harmadik részletének összegét, valamint b) a 2018. évre vonatkozó hozzájárulásnak a felülvizsgált éves összegét, amennyiben az összeg eltér a tényleges igényektől.

               (2)Az Európai Beruházási Bank a 11. EFA-ra alkalmazandó pénzügyi szabályzat 52. cikkével összhangban megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               (3)A 11. EFA-ra alkalmazandó pénzügyi szabályzat 22. cikkének (1) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen a 11. EFA-ból az Európai Bizottságnak kell pénzösszegeket  lehívnia.

               (4)Az (EU) 2018/965 határozattal
                  7
                a Tanács az Európai Bizottság javaslata alapján 2018. július 9-én határozatot fogadott el, amely a 2018. évi tagállami EFA-hozzájárulások éves összegét az Európai Bizottság esetében 4 250 000 000 EUR-ban, az Európai Beruházási Bank esetében pedig 250 000 000 EUR-ban állapította meg,

               ELFOGADTA EZT A HATÁROZATOT:

               1. cikk

               Az Európai Fejlesztési Alaphoz történő, 2018. évre szóló hozzájárulások harmadik részleteként az Európai Bizottságnak és az Európai Beruházási Banknak a tagállamok által fizetendő egyes összegeket az e határozat mellékletében található táblázat tartalmazza.

               2. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 317., 2000.12.15., 3. o.

                     (2)

                        HL L 210., 2013.8.6., 1. o.

                     (3)

                        HL L 58., 2015.3.3., 17. o.

                     (4)

                        Az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időszakra vonatkozó többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodás.

                     (5)

                        HL L 210., 2013.8.6., 1. o.

                     (6)

                        HL L 58., 2015.3.3., 17. o.

                     (7)

                        HL L 172., 2018.7.9., 4. o.

    ---documentbreak---

               EURÓPAI BIZOTTSÁG
            Brüsszel, 2018.10.4.
            COM(2018) 669 final
            MELLÉKLET
            a következőhöz:
            A TANÁCS HATÁROZATA
            a tagállamok által az Európai Fejlesztési Alapba fizetendő, a 2018. évi harmadik részletet is magában foglaló pénzügyi hozzájárulásról

               MELLÉKLET

                        TAGÁLLAMOK

                        A 10. EFA-ra vonatkozó kulcs (%)

                        A 11. EFA-ra vonatkozó kulcs (%)

                        2018. évi 3. részlet (EUR)

                        Összesen

                        Bizottság

                        EBB

                        11. EFA

                        10. EFA

                        BELGIUM

                        3,53

                        3,24927

                        29 243 430,00

                        0,00

                        29 243 430,00

                        BULGÁRIA

                        0,14

                        0,21853

                        1 966 770,00

                        0,00

                        1 966 770,00

                        CSEH KÖZTÁRSASÁG

                        0,51

                        0,79745

                        7 177 050,00

                        0,00

                        7 177 050,00

                        DÁNIA

                        2,00

                        1,98045

                        17 824 050,00

                        0,00

                        17 824 050,00

                        NÉMETORSZÁG

                        20,50

                        20,57980

                        185 218 200,00

                        0,00

                        185 218 200,00

                        ÉSZTORSZÁG

                        0,05

                        0,08635

                        777 150,00

                        0,00

                        777 150,00

                        ÍRORSZÁG

                        0,91

                        0,94006

                        8 460 540,00

                        0,00

                        8 460 540,00

                        GÖRÖGORSZÁG

                        1,47

                        1,50735

                        13 566 150,00

                        0,00

                        13 566 150,00

                        SPANYOLORSZÁG

                        7,85

                        7,93248

                        71 392 320,00

                        0,00

                        71 392 320,00

                        FRANCIAORSZÁG

                        19,55

                        17,81269

                        160 314 210,00

                        0,00

                        160 314 210,00

                        HORVÁTORSZÁG

                        0,00

                        0,22518

                        2 026 620,00

                        0,00

                        2 026 620,00

                        OLASZORSZÁG

                        12,86

                        12,53009

                        112 770 810,00

                        0,00

                        112 770 810,00

                        CIPRUS

                        0,09

                        0,11162

                        1 004 580,00

                        0,00

                        1 004 580,00

                        LETTORSZÁG

                        0,07

                        0,11612

                        1 045 080,00

                        0,00

                        1 045 080,00

                        LITVÁNIA

                        0,12

                        0,18077

                        1 626 930,00

                        0,00

                        1 626 930,00

                        LUXEMBURG

                        0,27

                        0,25509

                        2 295 810,00

                        0,00

                        2 295 810,00

                        MAGYARORSZÁG

                        0,55

                        0,61456

                        5 531 040,00

                        0,00

                        5 531 040,00

                        MÁLTA

                        0,03

                        0,03801

                        342 090,00

                        0,00

                        342 090,00

                        HOLLANDIA

                        4,85

                        4,77678

                        42 991 020,00

                        0,00

                        42 991 020,00

                        AUSZTRIA

                        2,41

                        2,39757

                        21 578 130,00

                        0,00

                        21 578 130,00

                        LENGYELORSZÁG

                        1,30

                        2,00734

                        18 066 060,00

                        0,00

                        18 066 060,00

                        PORTUGÁLIA

                        1,15

                        1,19679

                        10 771 110,00

                        0,00

                        10 771 110,00

                        ROMÁNIA

                        0,37

                        0,71815

                        6 463 350,00

                        0,00

                        6 463 350,00

                        SZLOVÉNIA

                        0,18

                        0,22452

                        2 020 680,00

                        0,00

                        2 020 680,00

                        SZLOVÁKIA

                        0,21

                        0,37616

                        3 385 440,00

                        0,00

                        3 385 440,00

                        FINNORSZÁG

                        1,47

                        1,50909

                        13 581 810,00

                        0,00

                        13 581 810,00

                        SVÉDORSZÁG

                        2,74

                        2,93911

                        26 451 990,00

                        0,00

                        26 451 990,00

                        EGYESÜLT KIRÁLYSÁG

                        14,82

                        14,67862

                        132 107 580,00

                        0,00

                        132 107 580,00

                        EU-28 ÖSSZESEN

                        100,00

                        100,00

                        900 000 000,00

                        0,00

                        900 000 000,00


               EURÓPAI BIZOTTSÁG
            Brüsszel, 2018.10.12.
            COM(2018) 682 final
            2018/0351(NLE)
            Javaslat
            A TANÁCS HATÁROZATA
            az Európai Unió által az EGT Vegyes Bizottságbanaz EGT-megállapodás IX. mellékletének (Pénzügyi szolgáltatások)módosításával kapcsolatosan képviselendő álláspontról(II. salátairányelv)
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

               Az EGT Vegyes Bizottság (javasolt tanácsi határozathoz csatolt) határozattervezete célja az EGT-megállapodás IX. mellékletének (Pénzügyi szolgáltatások) módosítása annak érdekében, hogy belefoglalja a megállapodásba a 2014/51/EU irányelvet az európai felügyeleti hatóság (Európai Biztosítás- és Foglalkoztatóinyugdíj-hatóság) és az európai felügyeleti hatóság (Európai Értékpapírpiaci Hatóság) hatásköre tekintetében
                  1
               .

               Az EGT Vegyes Bizottság csatolt határozattervezetében található kiigazítások esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.

               •Összhang a szabályozási terület jelenlegi rendelkezéseivel

               Az EGT Vegyes Bizottság csatolt határozattervezete már meglévő uniós politikát terjeszt ki az EGT-tag EFTA-államokra (Norvégiára, Izlandra és Liechtensteinre).

               •Összhang az Unió egyéb szakpolitikáival

               Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               Az EGT-megállapodásba belefoglalandó jogszabály az Európai Unió működéséről szóló szerződés 50., 53., 62. és 114. cikkén alapul.

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokkal kapcsolatosan az Unió által képviselendő álláspontját.

               Az EKSZ a Bizottság szolgálataival együttműködve benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. Az EKSZ reményei szerint mihamarabb elő tudja terjeszteni ezt az álláspontot az EGT Vegyes Bizottságban.

               •Szubszidiaritás (nem kizárólagos hatáskör esetén)

               A javaslat megfelel az arányosság elvének a következők miatt:

               E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél a hatások miatt uniós szinten jobban megvalósítható.

                  Az uniós vívmányok EGT-megállapodásba történő belefoglalásának eljárása az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendelettel összhangban zajlik, ami megerősíti a választott megközelítést.

               •Arányosság

                  Az arányosság elvének megfelelően ez a javaslat nem lépi túl az e cél eléréséhez szükséges mértéket.

               •A jogi aktus típusának megválasztása

               Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               Tárgytalan.

               4.KÖLTSÉGVETÉSI VONZATOK

                  A fent említett jogi aktus EGT-megállapodásba való belefoglalásának nincsenek várható költségvetési vonzatai.

               5.EGYÉB ELEMEK

               Tárgytalan.

               2018/0351 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban
                  az EGT-megállapodás IX. mellékletének (Pénzügyi szolgáltatások)
                  módosításával kapcsolatosan képviselendő álláspontról

                  (II. salátairányelv)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 50., 53., 62. és 114. cikkére, összefüggésben annak 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás IX. mellékletének módosításáról, amely a pénzügyi szolgáltatásokra vonatkozó rendelkezéseket tartalmaz.

               (3)A 2014/51/EU európai parlamenti és tanácsi irányelvet
                  5
                bele kell foglalni az EGT-megállapodásba.

               (4)Az EGT-megállapodás IX. mellékletét ezért ennek megfelelően módosítani kell.

               (5)Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT-megállapodás IX. mellékletének (Pénzügyi szolgáltatások) javasolt módosítására vonatkozóan az EGT Vegyes Bizottságban képviselendő álláspont az EGT Vegyes Bizottság határozatának az e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Parlament és a Tanács 2014/51/EU irányelve (2014. április 16.) a 2003/71/EK és a 2009/138/EK irányelvnek, valamint az 1060/2009/EK, az 1094/2010/EU és az 1095/2010/EU rendeletnek az európai felügyeleti hatóság (Európai Biztosítás- és Foglalkoztatóinyugdíj-hatóság) és az európai felügyeleti hatóság (Európai Értékpapírpiaci Hatóság) hatásköre tekintetében történő módosításáról (HL L 153., 2014.5.22., 1. o.)

                     (2)

                        HL L 305., 1994.11.30., 6. o.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        Az Európai Parlament és a Tanács 2014/51/EU irányelve (2014. április 16.) a 2003/71/EK és a 2009/138/EK irányelvnek, valamint az 1060/2009/EK, az 1094/2010/EU és az 1095/2010/EU rendeletnek az európai felügyeleti hatóság (Európai Biztosítás- és Foglalkoztatóinyugdíj-hatóság) és az európai felügyeleti hatóság (Európai Értékpapírpiaci Hatóság) hatásköre tekintetében történő módosításáról (HL L 153., 2014.5.22., 1. o.)

    ---documentbreak---

               EURÓPAI BIZOTTSÁG
            Brüsszel, 2018.10.12.
            COM(2018) 682 final
            MELLÉKLET
            a következőhöz:
            JavaslatA Tanács határozata
            az Európai Unió által az EGT Vegyes Bizottságban az EGT-megállapodás IX. mellékletének (Pénzügyi szolgáltatások) módosításával kapcsolatosan képviselendő álláspontról(II. SALÁTAIRÁNYELV)

               MELLÉKLET

                  AZ EGT VEGYES BIZOTTSÁG
                  [...] HATÁROZATA

               (XXX)

               az EGT-megállapodás IX. mellékletének (Pénzügyi szolgáltatások) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)A 2003/71/EK és a 2009/138/EK irányelvnek, valamint az 1060/2009/EK, az 1094/2010/EU és az 1095/2010/EU rendeletnek az európai felügyeleti hatóság (Európai Biztosítás- és Foglalkoztatóinyugdíj-hatóság) és az európai felügyeleti hatóság (Európai Értékpapírpiaci Hatóság) hatásköre tekintetében történő módosításáról szóló, 2014. április 16-i 2014/51/EU európai parlamenti és tanácsi irányelvet
                  1
                bele kell foglalni az EGT-megállapodásba.

               (2)Az EGT-megállapodás IX. mellékletét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás IX. melléklete a következőképpen módosul:

               1.Az 1. pont (2009/138/EK európai parlamenti és tanácsi irányelv) az alábbiak szerint módosul:

               i.a szöveg az alábbi franciabekezdéssel egészül ki:

               „–32014 L 0051: Az Európai Parlament és a Tanács 2014/51/EU irányelve (2014. április 16.) (HL L 153., 2014.5.22., 1. o.).”;

               ii.a szöveg az alábbi kiigazításokkal egészül ki:

               „k)Az EIOPA-nak az 1094/2010/EU európai parlamenti és tanácsi rendelet 18. és 19. cikke szerinti hatáskörére történő hivatkozásokat az e melléklet 31h. pontjában meghatározott esetekben és az e melléklet 31h. pontjával összhangban az EFTA-államok tekintetében az EFTA Felügyeleti Hatóságra való hivatkozásként kell értelmezni.

               l)Az 52. cikk (3) bekezdésében, illetve a 77f. cikk (1) bekezdésében a szöveg a »Tanács«, illetve a »Tanácsnak« szót követően az »az EFTA Felügyeleti Hatóság, az EFTA-államok Állandó Bizottsága«, illetve az », az EFTA Felügyeleti Hatóságnak, az EFTA-államok Állandó Bizottságának« szövegrésszel egészül ki.

               m)A 65a. cikkben a szöveg az »EIOPA-val«, illetve az »EIOPA« szó után a »vagy adott esetben az EFTA Felügyeleti Hatósággal«, illetve a »vagy adott esetben az EFTA Felügyeleti Hatóság« szövegrésszel egészül ki.

               n)A 70. cikkben a »Központi Bankok Európai Rendszerének (KBER) központi bankjai«-ra, és a »KBER központi bankjaival«-ra való hivatkozások az irányelv szerinti jelentésükön felül úgy értelmezendők, hogy azok magukban foglalják az EFTA-államok nemzeti központi bankjait is.

               o)A 138. cikk (4) bekezdésében az EFTA-államok tekintetében az »EIOPA« szó helyébe az »EFTA Felügyeleti Hatóság« szövegrész lép, és az »EIOPA által megállapított« szövegrész helyébe az »EFTA Felügyeleti Hatóság által az EIOPA által készített tervezetek alapján megállapított« szövegrész lép.

               p)Az EFTA-tagállamokból származó információkat az EIOPA nem cserélheti ki a harmadik országgal vagy annak hatóságaival a 172. cikk (4) bekezdésének e) pontja vagy a 260. cikk (5) bekezdésének e) pontja alapján kötött együttműködési megállapodások részeként, az azokat nyilvánosságra hozó hatóságok kifejezett egyetértése nélkül, és adott esetben kizárólag azon célokra, amelyekre e hatóságok hozzájárulásukat adták.

               q)A 308b. cikk (15) bekezdésében a » 2014. május 23-án« szövegrész helyébe a »…-i …/… EGT vegyes bizottsági határozat [e határozat] hatálybalépésének napján« szövegrész lép.”

               2.A 29b. pont (2003/71/EK európai parlamenti és tanácsi irányelv), a 31eb. pont (1060/2009/EK európai parlamenti és tanácsi rendelet) és a 31i. pont (1095/2010/EU európai parlamenti és tanácsi rendelet) az alábbi franciabekezdéssel egészül ki:

               „–32014 L 0051: Az Európai Parlament és a Tanács 2014/51/EU irányelve (2014. április 16.) (HL L 153., 2014.5.22., 1. o.).”

               3.A 31h. pont (1094/2010/EU európai parlamenti és tanácsi rendelet) a következővel egészül ki:

               „ , az alábbi módosítással:

               –32014 L 0051: Az Európai Parlament és a Tanács 2014/51/EU irányelve (2014. április 16.) (HL L 153., 2014.5.22., 1. o.).”

               2. cikk

               A 2014/51/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk

               Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették*.

                  24. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság
                     titkárai

                     (1)

                        HL L 153., 2014.5.22., 1. o.

                     (2)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2018.10.31.
            COM(2018) 731 final
            2018/0379(NLE)
            Javaslat
            A TANÁCS HATÁROZATA
            az európai vadon élő növények, állatok és természetes élőhelyeik védelméről szóló egyezmény Állandó Bizottságának harmincnyolcadik ülésén az egyezmény II. és III. mellékletét érintő módosítások tekintetében az Európai Unió nevében képviselendő álláspont meghatározásáról

               INDOKOLÁS

               1.A javaslat tárgya

               Ez a javaslat az európai vadon élő növények, állatok és természetes élőhelyeik védelméről szóló egyezmény Állandó Bizottságának 2018. november 27–30-án a franciaországi Strasbourgban tartandó harmincnyolcadik éves ülésén az egyezmény II. és III. mellékletét érintő két módosításra vonatkozó határozatnak az Állandó Bizottság általi tervezett elfogadása kapcsán képviselendő uniós álláspont meghatározásáról szóló határozatra vonatkozik.

               2.A JAVASLAT HÁTTERE

               2.1.A vándorló, vadon élő állatfajok védelméről szóló egyezmény

               Az európai vadon élő növények, állatok és természetes élőhelyeik védelméről szóló 1979. évi egyezmény (Berni Egyezmény, a továbbiakban: egyezmény) célja a vadon élő európai növények és állatok és természetes élőhelyeik védelme, különös tekintettel azokra, amelyek védelme több állam együttműködését igényli. Ez egy államközi szerződés, amelynek megkötésére az Európa Tanács égisze alatt került sor. Az egyezmény 1982. június 1-jén lépett hatályba. Az Európai Közösség 1982. szeptember 1. óta szerződő fele az egyezménynek
                  1
               . Az egyezménynek jelenleg 51 szerződő fele van, köztük valamennyi uniós tagállam.

               2.2.Az Állandó Bizottság

               Az egyezmény döntéshozó szerve az Állandó Bizottság, melynek felhatalmazása van arra, hogy értékelje az egyes fajok védettségi helyzetét, majd azt követően felülvizsgálja az egyezmény mellékleteiben szereplő jegyzéket. Feladatait az egyezmény 13–15. cikke sorolja fel. Legalább kétévente ülésezik, illetve minden olyan esetben, amikor a szerződő felek többsége azt kéri. Az Állandó Bizottság a gyakorlatban minden évben összeül.

               Az Uniónak a mellékletek módosításaival kapcsolatos álláspontját a Tanács határozza meg a Bizottság javaslata alapján meghozott határozat útján.

               2.3.Az Állandó Bizottság tervezett jogi aktusa

               A franciaországi Strasbourgban 2018. november 27–30-án tartandó harmincnyolcadik éves ülésén az egyezmény Állandó Bizottsága várhatóan határozatot (a továbbiakban: tervezett jogi aktus) fogad el az egyezmény II. és III. mellékletét érintő két módosításról.

               Az egyezmény 17. cikkének megfelelően a mellékletek módosítását a szerződő felek kétharmados többséggel fogadják el. Hacsak a szerződő felek egyharmada kifogást nem emel, a módosítás az Állandó Bizottság általi elfogadásától számított három hónap elteltével valamennyi szerződő fél számára hatályba lép. Bármely módosítás azon szerződő felek tekintetében lép hatályba, amelyek nem emeltek kifogást.

               A tervezett jogi aktus célja az egyezmény II. és III. mellékletének az egyezmény 17. cikke szerinti módosítása.

               3.Az Unió által képviselendő álláspont

               Az egyezmény mellékleteinek alábbi két módosítása javasolt.

               1. Svájc javasolta, hogy a farkas (Canis lupus) a II. mellékletből (fokozottan védett állatfajok) átkerüljön a III. mellékletbe (védett állatfajok – szabályozás lehetséges), és ezáltal kisebb védelemben részesüljön.

               Javaslatát Svájc azzal indokolta, hogy az egyezmény hatálybalépése óta Európában jelentősen megnőtt a farkasok egyedszáma, ezért ez a faj már nem igényel szigorú védelmet. E módosítás lehetővé tenné a farkasállomány kezelését és az állomány ellenőrzését (vadászat révén is), mégpedig az egyezmény 9. cikke szerinti kivételek igénybevétele nélkül. Az egyezmény szerződő feleinek területén előforduló valamennyi farkaspopuláció tehát kisebb védelemben részesülne, tekintet nélkül védettségi helyzetükre és az állományoknál megfigyelhető tendenciákra. A svájci javaslat gyakorlatilag ahhoz vezetne, hogy a farkaspopulációk védelme egész Európában e legkisebb közös nevező körül szerveződne, ráadásul a javaslat nincs összhangban a farkasnak az élőhelyvédelmi irányelvben rögzített jelenlegi védelmi státuszával.

               Egy nemrégiben készült tanulmány
                  2
                szerint az Unióban és a szomszédos országokban élő kilenc, többnyire határokon átnyúló farkaspopulációból csak három „nem fenyegetett”, hat állomány védettségi helyzete pedig vagy „sebezhető” vagy „mérsékelten fenyegetett”. A Természetvédelmi Világszövetség (IUCN) vörös listája szerint az Alpok Svájcot is magában foglaló nyugati-középső térségében élő farkaspopuláció „sebezhető”.

               Miközben elismerjük, hogy a farkasállományok egyedszámának gyarapodása és megnövekedett mozgáskörzete kihívást jelent a farkas és az ember együttélése szempontjából, Svájc jelenlegi javaslata, amely szerint a farkas védelmi státuszát Európa-szerte csökkenteni kell, sem tudományos, sem természetvédelmi szempontból nem indokolt.

               Bármely olyan javaslatnak, amely a farkas jogszabályban előírt európai védelmi státuszának módosítására irányul, annak teljes körű értékelésén kell alapulnia, hogy az adott javaslat Európa-szerte miként befolyásolja a farkas védettségi helyzetét. A rendelkezésre álló információk szerint a legtöbb uniós tagállamban – különösen azokban, ahol a farkas szigorúan védett – a faj védettségi helyzete továbbra is kedvezőtlen.

               Emellett az uniós tagállamok 2019-ben az élőhelyvédelmi irányelv 17. cikke értelmében naprakész jelentéseket fognak benyújtani a farkas védettségi helyzetéről. Ezért az Uniónak a módosítási javaslattal kapcsolatos álláspont megállapítását egy olyan későbbi időpontra kell halasztania, amikor az említett információk már rendelkezésre állnak.

               2. Norvégia javaslatot nyújtott be az apácalúdnak (Branta leucopsis) a II. mellékletből (fokozottan védett állatfajok) a III. mellékletbe (védett állatfajok – szabályozás lehetséges) történő áthelyezésére. A javaslat indokolása szerint az apácalúd teljes populációmérete 1980 és 2010 között több mint a tízszeresére (110 000-ről 1 319 000-re) nőtt többek között azért, mert a mezőgazdaság intenzívebbé válásával nagy mennyiségű élelem állt rendelkezésre. Éppen ezért mozgáskörzetében a faj már nem szorul szigorú védelemre.

               Ez a javaslat nincs összhangban az apácalúdnak a madárvédelmi irányelvben rögzített jelenlegi védelmi státuszával, mivel a faj nem szerepel az irányelv II. mellékletében (vadászható fajok). A faj a madárvédelmi irányelv I. mellékletében szerepel (amely különleges madárvédelmi területek kijelölését írja elő).

               Az afrikai-eurázsiai vándorló vízimadarak védelméről szóló megállapodás (AEWA) keretében most zajlik az egyetlen fajra (apácalúd) vonatkozó kezelési terv tervezetének elkészítése annak érdekében, hogy kezelhető legyen a rendkívül gyors populációnövekedés, és megoldhatók legyenek különösen a faj által emiatt okozott problémák (mezőgazdasági károk és repülésbiztonsági kockázatok). A terv keretet biztosítana ahhoz, hogy a faj mozgáskörzetében található államokban gördülékenyebbé váljon az eltérések alkalmazásával összefüggő döntéshozatali folyamat, ideértve az eltérések kumulatív hatásának rendszeres értékelését, továbbá a populáció állapotának, valamint a mezőgazdasági károk vagy a repülésbiztonsági kockázatok alakulásának nyomon követését. Ez megkönnyítené az információknak a faj mozgáskörzetében található államok közötti megosztását, valamint potenciálisan azt, hogy a szóban forgó államok összehangolják derogációs intézkedéseiket, ami által fokozódna az intézkedések hatékonysága, és elkerülhetők lennének a nem szándékos hatások a faj repülési útvonalán. A terv várhatóan az egyezmény részes feleinek 2018 decemberében tartandó hetedik ülésén kerül elfogadásra.

               Az Uniónak támogatnia kell Norvégia módosító javaslatát, hogy kezelhető legyen e faj rendkívül gyors populációnövekedése és megoldhatók legyenek különösen a faj által emiatt okozott problémák (mezőgazdasági károk és repülésbiztonsági kockázatok) annak érdekében, hogy az egyezmény nem uniós részes felei populációkezelési intézkedéseket hozhassanak, szükség esetén ideértve e faj vadászatát is. Mivel azonban jelenleg nincs terv a madárvédelmi irányelv mellékleteinek módosítására, illetve az az egyezmény által előírt rövid határidőn belül (90 nap) nem is lehetséges, az Uniónak jeleznie kell, hogy egyelőre szigorúbb védelmi intézkedéseket fog alkalmazni az egyezmény 12. cikkében előírtak szerint.

               A fentiek fényében a Tanácsnak határoznia kell az Unió által az Állandó Bizottság harmincnyolcadik ülésén a fenti módosítási javaslatok kapcsán képviselendő álláspontokról.

               Az Állandó Bizottság tervezett határozatának tárgya az EUMSZ 3. cikkének (2) bekezdése értelmében az EU kizárólagos külső hatáskörébe tartozó területet érint, mivel olyan területre vonatkozik, amelyre nagyrészt már kiterjednek a belső közös szabályok (vagyis az élőhelyvédelmi irányelv és a madárvédelmi irányelv).

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat.”

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül e fogalom magában foglalja azokat az eszközöket is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát.”
                  3

               4.1.2.A jelen esetre történő alkalmazás

               Az Állandó Bizottság az egyezmény által létrehozott szerv.

               Az Állandó Bizottság által elfogadandó határozat joghatással bíró jogi aktus. A tervezett jogi aktus az egyezmény 6. cikkének megfelelően a nemzetközi jog szerint kötelező érvényű lesz. A tervezett jogi aktus nem egészíti ki és nem módosítja a megállapodás intézményi keretét.

               A javasolt határozat eljárási jogalapja ezért az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik csak járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a környezettel kapcsolatos.

               Ezért a javasolt határozat anyagi jogalapja a 192. cikk (1) bekezdése.

               4.3.Következtetés

               A javasolt határozat jogalapja az EUMSZ 192. cikkének (1) bekezdése, összefüggésben 218. cikkének (9) bekezdésével.

               5.A tervezett jogi aktus kihirdetése

               Mivel az Állandó Bizottság jogi aktusa módosítani fogja az egyezmény II. és III. mellékletét, elfogadását követően helyénvaló kihirdetni az Európai Unió Hivatalos Lapjában.

               2018/0379 (NLE)

               Javaslat

               A TANÁCS HATÁROZATA

               az európai vadon élő növények, állatok és természetes élőhelyeik védelméről szóló egyezmény Állandó Bizottságának harmincnyolcadik ülésén az egyezmény II. és III. mellékletét érintő módosítások tekintetében az Európai Unió nevében képviselendő álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az európai vadon élő növények, állatok és természetes élőhelyeik védelméről szóló egyezményt (Berni Egyezmény, a továbbiakban: egyezmény) az Unió a 82/72/EGK tanácsi határozattal
                  4
                kötötte meg, és az 1982. szeptember 1-jén lépett hatályba.

               (2)Az egyezmény 17. cikke értelmében az Állandó Bizottság határozatot fogadhat el az egyezmény mellékleteinek módosításáról.

               (3)Az Állandó Bizottság a 2018. november 27. és 30. között tartandó harmincnyolcadik ülésén várhatóan határozatot fogad el az egyezmény II. és III. mellékletének módosításáról.

               (4)Mivel a határozat kötelező érvényű lesz az Unióra nézve, helyénvaló meghatározni az Unió nevében az Állandó Bizottság keretében képviselendő álláspontot.

               (5)Norvégia javaslatot nyújtott be az apácalúdnak (Branta leucopsis) az egyezmény II. mellékletéből (fokozottan védett állatfajok) a III. mellékletébe (védett állatfajok) történő áthelyezésére.

               (6)Az apácalúd-populációk méretére és eloszlására, valamint az őket fenyegető veszélyekre vonatkozó legfrissebb tudományos információk szerint a faj teljes populációja az 1980-as évektől 2010-ig terjedő időszakban több mint a tízszeresére nőtt, és védettségi helyzete jelenleg biztonságos.

               (7)Az Uniónak támogatnia kell ezt a javaslatot annak érdekében, hogy a faj mozgáskörzetén belül kezelhető legyen a populáció igen gyors növekedése. A javaslat azonban nincs összhangban az apácalúd jelenlegi, a vadon élő madarak védelméről szóló, 2009. november 30-i 2009/147/EK európai parlamenti és tanácsi irányelvben rögzített védelmi státuszával. Mivel jelenleg nincs terv az említett irányelv mellékleteinek módosítására, illetve az az egyezmény által előírt rövid határidőn belül (90 nap) nem is lehetséges, az Unió egyelőre szigorúbb védelmi intézkedéseket fog alkalmazni az egyezmény 12. cikkében előírtak szerint.

               (8)Svájc javaslatot nyújtott be a farkasnak (Canis lupus) az egyezmény II. mellékletéből (fokozottan védett állatfajok) a III. mellékletébe (védett állatfajok) történő áthelyezésére.

               (9)A farkaspopuláció védelmi státuszának a legkisebb közös nevezőhöz történő igazítása tudományos és természetvédelmi szempontból sem indokolt. A farkaspopulációk méretére és eloszlására, valamint az őket fenyegető veszélyekre vonatkozó legfrissebb tudományos információk szerint az Unióban és a szomszédos országokban élő kilenc, többnyire határokon átnyúló farkaspopulációból csak három „nem fenyegetett”, hat állomány védettségi helyzete pedig vagy „sebezhető” vagy „mérsékelten fenyegetett”. A Természetvédelmi Világszövetség (IUCN) vörös listája szerint az Alpok Svájcot is magában foglaló nyugati-középső térségében élő farkaspopuláció „sebezhető”.

               (10)A farkas uniós védettségi helyzetéről 2019-ben lesznek elérhetők naprakész információk az élőhelyvédelmi irányelv 17. cikke szerint benyújtott jelentések alapján. Ezért az Uniónak arra kell törekednie, hogy az Állandó Bizottságban elhalassza a svájci javaslatról szóló szavazást mindaddig, amíg ezek az információk nem állnak rendelkezésre,

               (11)

               ELFOGADTA EZT A HATÁROZATOT:

               1. cikk

               Az európai vadon élő növények, állatok és természetes élőhelyeik védelméről szóló egyezmény Állandó Bizottságának harmincnyolcadik ülésén az Unió nevében képviselendő álláspont a következő:

               ·támogatni kell azt a javaslatot, amely szerint az apácaludat (Branta leucopsis) az egyezmény II. mellékletéből (fokozottan védett állatfajok) át kell helyezni annak III. mellékletébe (védett állatfajok). Az Unió e faj tekintetében egyelőre szigorúbb védelmi intézkedéseket fog alkalmazni az egyezmény 12. cikkének megfelelően;

               ·törekedni kell arra, hogy az Unió megszerezze az egyezmény többi szerződő felének támogatását ahhoz, hogy a farkasnak (Canis lupus) a II. mellékletből (fokozottan védett állatfajok) a III. mellékletbe (védett állatfajok) történő áthelyezésére vonatkozó javaslatról szóló szavazásra egy olyan későbbi időpontban kerüljön sor, amikor már naprakész információk fognak rendelkezésre állni a farkas uniós védettségi helyzetéről.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács 82/72/EGK határozata (1981. december 3.) az Európai vadon élő növények, állatok és természetes élőhelyeik védelméről szóló egyezmény megkötéséről (HL L 38., 1982.2.10., 1. o.).

                     (2)

                        http://www.europarl.europa.eu/cmsdata/152040/AGRI%20NEWS%20Issue10_2018_29%20August.pdf

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)

                        HL L 38., 1982.2.10., 1. o.